Възможно е при Вас да се получава така, ако сте копирали характеристиките от текста преди оцветяването му в светлия цветови стил. Съответно, ако стиловата група е останала с черен цвят на запълване, след това текстът е бил оцветен в светлия цветови стил, при прилагането на характеристиките на стиловата група върху текстовия обект цветът на текста ще се промени в зададения за стиловата група черен цвят.
При мен текущият цвят на текста съвпада с цвета в раздел Character на стиловата група, затова запълването на текста остава със същия цвят и видимо се променя само големината на буквите.
За да промените нежелания черен цвят на стиловата група, след като я селектирате, в раздел Character щракнете върху цвета на запълване (1), за да се разгъне палитрата, вземете пипетката (2) и променете цвета, като щракнете върху квадратчето на цветовия стил (3) в документната палитра.
![Сн.1](upload.aula.bg/screenshot31a32de-139d4bd5a.jpg)